На основу члана 37 Статута града Ниша ("Службени лист града Ниша", број 88/08 и 143/16),

Скупштина Града Ниша на седници одржаној \_\_\_\_\_\_\_\_\_\_\_ 2018. године донела је

**Р Е Ш Е Њ Е**

I **УСВАЈА СЕ** Извештај о раду и пословању Народног музеја Ниш за 2017. годину, број 02 бр. 82/2-18 од 05.02.2018. године, који је Одлуком број 02 бр. 82/1-18 од 05.02.2018. године, усвојио Управни одбор Установе.

II Решење доставити Народном музеју Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Установе, на седници одржаној 05.02.2018. године, усвојио је Извештај о раду и пословању Народног музеја Ниш за 2017. годину, број 02 бр. 82/2-18 од 05.02.2018. године, Одлуком број 02 бр. 82/1-18 и доставио га Секретаријату за културу и информисање на даље поступање.

Народни музеј Ниш у 2017. години je своју активност усмерио на очување и заштиту репрезентативне колекције и збирке матичног фонда. Реализован је пројекат „Конзервације, рестаурације и презентације зидних слика из собе W-24 Константинове виле“ на Медијани, а у завршној фази је пројекат израде пројектне документације за реконструкцију зграде Музеја на археолошком налазишту Медијана. Обновљена су археолошка истраживања на локалитету Велика хумска чука у селу Хум. Штампан је „Зборник радова - Вишеслојно праисторијско насеље Бубањ, ископавање 2008-2014. године“; потписан је Протокол о сарадњи са САНУ-огранак у Нишу, који се поред другихмодалитета односи на пројекте обележавања историјских догађаја значајних за регион јужне и источне Србије.У току је постављање сталне изложбене поставке спомен собе „Бранко Миљковић и Стеван Сремац“.

Реализовано је девет изложби. Поводом инаугурације председника Републике у Палати Србије, изложено је 57 репрезентативних предмета из фонда Музеја. У 2017. години број посетилаца на свим објектима, достигао је 90672, што је у односу на 2014.годину повећање за 58,2 процента.

У 2017. години се и ова установа сусретала са проблемима у раду, као што су недостатак депоа и простора за сталне поставке. Постојећа зграда Музеја у Улици Милојка Лешјанина је у процесу реституције.

Имајући у виду да је Извештај о раду и пословању Народног музеја Ниш за 2017. годину сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

**СЕКРЕТАР**

Небојша Стевановић